*Վիքիպեդիայում կան հոդվածներ Մարկոսյան ազգանունով այլ մարդկանց մասին։*

**Դիանա Մարկոսյան** (1989, Մոսկվա, ԽՍՀՄ), հայ վավերագրական ֆոտոլրագրող, գրող և ռեժիսոր, «Պուլիցերյան մրցանակի» նոմինանտ։

Առավել հայտնի է դարձել իր «Բացահայտելով հորս» և «1915» ֆոտոպատմություններով, որոնցից առաջինը պատմում է ֆոտոլրագրողի և իր հոր հարաբերությունները, իսկ երկրորդը՝ Հայոց ցեղասպանության մասին։

Կենսագրություն
--------------

Դիանա Մարկոսյանը ծնվել է Մոսկվայում։ 1996 թվականին մոր և եղբոր հետ տեղափոխվել է Կալիֆոռնիա, մինչդեռ հայրը մնացել է Ռուսաստանում։ Մինչև 23 տարեկան դառնալը, Դիանան որևէ կապ չի ունեցել հոր հետ։ Հոր հետ 15 տարի չշփվելուց հետո՝ նրանք հանդիպել են Հայաստանում։

2008 թվականին գերազանցությամբ ավարտել է Օրեգոնի համալսարանը՝ ստանալով պատմության և միջազգային ուսումնասիրությունների ոլորտում արվեստների բակալավրի աստիճան, իսկ արդեն 2010 թվականին՝ 20 տարեկան հասակում Կոլումբիայի համալսարանի լրագրության դպրոցում ստացել է մագիստրոսի աստիճան։

### Ադրբեջան մուտքի արգելք

2011 թվականին «Bloomberg News»-ը Դիանա Մարկոսյանին, որպես ֆոտոլրագրող, գործուղել էր Ադրբեջան, սակայն Հեյդար Ալիևի անվան Բաքվի միջազգային օդանավակայանում հրաժարվել են Մարկոսյանին տալ Ադրբեջան մուտքի վիզա՝ պատճառաբանելով, որ Մարկոսյանն ունի հայկական ծագում, իսկ Ադրբեջանն այդ պատերազմում է Հայաստանի դեմ։ Ավելի ուշ, ադրբեջանական իշխանությունները հայտարարել են, որ չնայած Մարկոսյանը Հայաստանի քաղաքացի չէ, ադրբեջանական իշխանությունները չեն կարող ապահովել նրա անվտանգությունը, քանի որ ֆոտոլրագրողն ունի հայկական ազգանուն։

Ֆոտոլրագրություն
----------------

Մարկոսյանն իր կարիերան սկսել է 20 տարեկանում։ Որպես ֆոտոլրագրող և խմբագիր աշխատանքային գործունեություն է ծավալել աշխարհի տարբեր կետերում։ Աշխարհի տարբեր երկրներում նա կատարել է «National Geographic Magazine»-ի, «The New Yorker»-ի և «The New York Times»-ի հանձնարարականները։ 2015 թվականին «National Geographic Magazine» պարբերականի առաջին հանձնարարությունը եղել է բացահայտել Մարիամ Աստվածածնի ուժն ու ժառանգությունը։ Նրա ֆոտոպատմությունները հրապարակվել են «*The Financial Times*», *«World Policy Journal»*, *«The New York Times»*, *«Foreign Policy»*, *«The Times»*, *«Human Rights Watch»*, *«Amnesty International»* պարբերականներում և կազմակերպությունների կայք էջերում։

Ծանոթագրություններ
------------------

1. 1 2  Photographers’ Identities Catalog
2. 1 2 3 4  Artists + Artworks
3. ↑  «Citing ethnicity, Azerbaijan bars photojournalist»։ Committee to Protect Journalists։ 7 July 2011։ Վերցված է 23 January 2013
4. ↑  «Diana Markosian»։ Արխիվացված է օրիգինալից 8 July 2012-ին։ Վերցված է 23 January 2013  `|url-status=` պարամետրը գոյություն չունի (օգնություն)
5. ↑  Kerri MacDonald (26 January 2011)։ «Stay One Minute Longer to Get the Picture»։ *Lens*։ The New York Times։ Վերցված է 23 January 2013
6. ↑  "Diana Markosian: Chernobyl's Desolate Zone" Archived 18 June 2013 at the Wayback Machine. Private Archives. Retrieved 3 March 2013.
7. ↑
8. ↑  «Diana Markosian»։ *Pulitzer Center* (անգլերեն)։ Վերցված է 2019-07-31
9. ↑  «Citing ethnicity, Azerbaijan bars photojournalist»։ Committee to Protect Journalists։ 7 July 2011։ Վերցված է 23 January 2013
10. ↑  «Bloomberg Photojournalist Deported from Baku»։ Asbarez.com։ 28 June 2011։ Վերցված է 23 January 2013
11. ↑  «Spotlight on Diana Markosian»։ The Image, Deconstructed։ Վերցված է 23 January 2013
12. ↑  «Diana Markosian»։ Diana Markosian։ Արխիվացված է օրիգինալից 18 January 2013-ին։ Վերցված է 23 January 2013  `|url-status=` պարամետրը գոյություն չունի (օգնություն)

Արտաքին հղումներ
----------------

* National Geographic: "The Virgin Mary - How Do You Photograph Her Impact? | Exposure" Dec 30, 2015

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1109800355 · LCCN: no2021070583 · VIAF: 592147093741725002379 · WorldCat VIAF: 592147093741725002379 |

 |